Kevadnumbri esikaanel tervitab meid viiuldaja ja laulja Eeva Talsi, kes räägib emaks kasvamise ootamatutest kurvidest, sh ka ülekurnatusest, aga ka põneval moel elujõu ammutamisest. Ja nüüd on ajakirjal ka ISA-kaas, juhatamaks sisse isade osa, milles kõlab isade hääl. Näita mehele ka!
#000002
Avameelsuse ja õrnusega rabab fotoseeria – instagrammer ja kolmekuuse tütrekese ema Kristina Pärtelpoeg laseb meid endale päris naha ligi. Lisaks kirjutab Elis Seppius (endine Aunaste) haaravalt, miks temast ei saanud suunamudijat. Koduloo tarvis aga käisime külas käsitööõpetaja ja -entusiasti Anna Lutteri perel, kelle kodu asub Kurtna külas nõukaaegses paneelmajas – aga vaata, kui leidlikult šikk see välja näeb!
#000003
Toiduosas on kohustuslik lugeda iidsete paastude kasust ka tänapäeval ning seejärel tuleb kannatada ära neelud, kui lehtised Curated by Bakerman toidukunstnike Helis Heiteri ja Maria Aderi koostatud ning Iris Kivisalu pildistatud munapühade vaimukate hõrgutiste pildiseeriat (super retseptid!).
#000004
ISA-osas pakuvad kibedat äratundmist lühiesseed neljalt isalt – Madis Ligemalt, Jaan Tootsenilt, Mikk Jürjensilt ja Hannes Praksilt -, kes tunnistavad, mida nad ei osanud isaks saades oodata (“Kukud vahepeal pikali, ikka väga pikali ja siis ajad ennast jälle püsti.”) Võrratu punkti paneb kirjanik Justin Petrone, kes veel kolme aasta eest oli suurpere isa, kuid nüüd kasvatab teismelist tütart – üksi. Kuidas tal küll läheb?
#000005
Saada sõbrale kingiks selle toote kinkekaart! Sõber saab kinkekaarti kasutades ise postiautomaadi valida ning soovi korral ka toote ja/või suuruse ümber vahetada.
#000007
EMA kevadnumbri kaanepildistamine Eeva Talsiga
#000008
EMA kombo / Ajakiri EMA suvi 2021 & talv 2020 & MIRA vanilliõli
#000011
Liitumisel nõustud Ajakirja EMA privaatsuspoliitikaga.
#000014